OpenLLM-France/wikimedia huggingface dataset:
# Fitoestrogen

Els fitoestrògens són compostos químics esteroidals, que es troben en els vegetals. Són substàncies xenoestrògenes cosa que significa que són substàncies foranes que funcionen com la principal hormona sexual femenina no generada dins el sistema endocrí però consumida en menjar plantes fitoestrogèniques.
Aquest terme prové del grec: phyto = "planta", oistros = estre, "el desig sexual dels animals" i γόνο = "generar".
Són similars als estrògens humans, amb una acció similar (efecte estrogènic) o oposada (efecte antiestrogènic) a aquests per la seva similitud estructural amb l'estradiol (17-β-estradiol).

## Funció

Les plantes fan servir els fitoestrògens com a part del seu sistema natural de defensa contra la sobrepoblació d'herbívors a base de controlar-ne així la fertilitat dels mascles.
Les similituds, a nivell molecular, dels estrògens i els fitostrògens els permet mimetitzar-los lleument i de vegades ser antagonistes dels estrògens. Es té coneixement dels fitoestrògens des del 1926, però no se sabia si podien tenir algun efecte en el metabolisme humà o animal. A la dècada de 1940 es va fer patent per primera vegada que en les pastures de trèvol vermell (una planta rica en fitoestrògens) quedava afectada la fertilitat de les ovelles que hi pasturaven.

## Nutrició

Els fitoestrògens no es poden considerar uns nutrients, perquè l'absència d'ells en la dieta no produeix cap síndrome de deficiència característica, ni participen en cap funció biològica essencial. Les investigacions estudien el paper en la nutrició dels fitoestrògens en la regulació dels nivells del colesterol, i en el manteniment d'una bona densitat dels ossos en la menopausa. S'incrementen les proves del paper protector dels fitoestrògens contra diverses malalties com en el càncer de pròstata, pit i altres, malalties cardiovasculars, del cervell i l'osteoporosi, però en canvi no hi ha proves que alleugi els símptomes menopàusics com, per exemple els fogots.

## Tipus

Se'n poden diferenciar diverses formes:
* isoflavones
* lignans
* cumestans
* i altres
Les isoflavones són les més actives i rellevants pel consum humà.

## Referències

* 1 2 3 4 5 6 Yildiz, Fatih. Phytoestrogens in Functional Foods. Taylor & Francis Ltd, 2005, p. 3–5, 210–211. ISBN 978-1-57444-508-4.
* ↑ http://www.ncbi.nlm.nih.gov/pmc/articles/PMC1474615/
* ↑ Infertility in the modern world: present and future prospects, Gillian R. Bentley,C. G. N. Mascie-Taylor, Cambridge University Press, p.99-100
* 1 2 Varner, J E, Bonner, J. Plant Biochemistry. Academic Press, 1966. ISBN 978-0-12-114856-0.
* 1 2 JOHNSTON, I. Phytochem Functional Foods. CRC Press Inc, 2003, p. 66–68. ISBN 978-0-8493-1754-5.
* ↑ Adlercreutz H «Phyto-oestrogens and cancer». Lancet Oncol., 3, 6, juny 2002, pàg. 364–373. DOI: 10.1016/S1470-2045(02)00777-5. PMID: 12107024 [Consulta: 20 desembre 2008].
* ↑ Lethaby AE, Brown J, Marjoribanks J, Kronenberg F, Roberts H, Eden J «Phytoestrogens for vasomotor menopausal symptoms». Cochrane Database Syst Rev, 4, 2007, pàg. CD001395. DOI: 10.1002/14651858.CD001395.pub3. PMID: 17943751.
# Et in Arcadia ego

Et in Arcadia ego és una pintura del francès Nicolas Poussin. L'obra és de gènere mitològic, al·legòric i pastoral i representa a tres pastors idealitzats i una dama disposats davant d'una tomba austera. Ha resultat molt influent en la història de l'art i recentment s'ha associat amb la pseudohistòria del Priorat de Sió en els llibres Sang santa, Sant greal i El Codi Da Vinci.

## El terme

El memento mori "Et in Arcadia ego" es tradueix literalment per i jo a l'Arcàdia, l'hem d'interpretar com jo, la mort, regno fins i tot a l'Arcàdia. Tot i això, el biògraf de Poussin, André Félibien, interpreta que vol dir que jo he viscut a l'Arcadia; és a dir, que la persona enterrada també havia aprofitat els plaers de la vida damunt la terra. La primera interpretació és considerada com la més probable. De qualsevol de les maneres, el sentiment pretenia establir un contrast irònic al representar l'ombra de la mort damunt el quotidià entreteniment i alegria que se suposa que gaudien les nimfes i altres habitants de l'Arcadia. Tradicionalment, es considera un símbol de la caducitat de la vida, fins i tot en els seus moments més idíl·lics.

## La pintura

Et in Arcadia ego és també coneguda com Les Bergers d'Arcadie (Els pastors de l'Arcàdia).
Poussin situa uns pastors amb els seus atributs, corones i bastons, en un paisatge plàcid i lluminós. Han perdut tot gest de torbació davant la mort, el crani que hi havia en una versió anterior ha desaparegut, la seva actitud de llegir i desxifrar ens indica que són uns pastors cultivats.

## Literatura

Johann Wolfgang Von Goethe comença el seu Viatge a Itàlia amb aquest tòpic. Evelyn Waugh ho fa de la mateixa manera en el seu Retorn a Brideshead.

## Vegeu també

* Classicisme francès
# El obstáculo

El obstáculo és una pel·lícula espanyola del 1945 escrita, dirigida i produïda per Ignasi F. Iquino i protagonitzada per Ana Mariscal.

## Sinopsi

Enrique Díaz és un home jove que treballa a la Guinea Espanyola, on s'hi encarrega d'ajudar els missioners que cuiden dels pacients més contagiosos. A causa del seu treball caurà malalt i durant la convelescència recordarà el seu passat, adonant-se que va portar una vida gens exemplar.

## Repartiment

* Adriano Rimoldi... Enrique Díaz
* Ana Mariscal... Carmen
* María Martín... Cari
* Luis Arroyo... Alberto
* Rafael Bardem... pare Elías
* Francisco Melgares... Tomás
* Modesto Cid... Pare Enrique
* Emilio Margo ... Germán
* Teresa Idel... Doña Leoncia

## Premis

El 8 d'octubre de 1945 la pel·lícula va aconseguir un premi econòmic de 250.000 ptes, als premis del Sindicat Nacional de l'Espectacle de 1945.

## Referències

* ↑ El obstáculo a sensacine.com
* ↑ Concurso de premios de la producción cinematográfica, ABC, 9 d'octubre de 1945
# Teplička nad Váhom

Teplička nad Váhom és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1267.
# Meredith (Nou Hampshire)

Meredith és una població dels Estats Units a l'estat de Nou Hampshire. Segons el cens del 2000 tenia 5.943 habitants.

## Demografia

Segons el cens del 2000, Meredith tenia 5.943 habitants, 2.447 habitatges, i 1.698 famílies. La densitat de població era de 57,1 habitants per km².
Dels 2.447 habitatges en un 29% hi vivien nens de menys de 18 anys, en un 55,3% hi vivien parelles casades, en un 0% dones solteres, i en un 30,6% no eren unitats familiars. En el 25,1% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,8.
Per edats la població es repartia de la següent manera: un 22,5% tenia menys de 18 anys, un 5,6% entre 18 i 24, un 26,2% entre 25 i 44, un 28,9% de 45 a 60 i un 16,8% 65 anys o més.
L'edat mediana era de 42 anys. Per cada 100 dones de 18 o més anys hi havia 96,9 homes.
La renda mediana per habitatge era de 42.758$ i la renda mediana per família de 54.764$. Els homes tenien una renda mediana de 35.766$ mentre que les dones 26.772$. La renda per capita de la població era de 24.867$. Entorn del 4,2% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Meredith». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Meredith». American Fact Finder. Oficina del Cens dels Estats Units, 12-01-2010.
# Colibrí maragda de Cozumel

El colibrí maragda de Cozumel (Cynanthus forficatus) és una espècie d'ocell de la família dels troquílids (Trochilidae) que habita les illes properes a la Península de Yucatán.
# Congregació Cristiana al Brasil

La Congregació Cristiana al Brasil (Congregação Cristã no Brasil, en portuguès) és una denominació evangèlica pentecostal fundada pel missioner italo-americà Luigi Francescon (1866-1964).

## Doctrina

Acord els 12 articles de la Fe, la doctrina de la Congregació Cristiana poden resumir de la següent manera:
* Creença en la Bíblia com infalible Paraula de Déu, inspirada per l'Esperit Sant;
* Creença en la Trinitat i en la naturalesa Divina i Humana de Jesucrist;
* Salvació per la Fe segons la Gràcia de Déu;
* Pràctica del baptisme per la immersió;
* Pràctica del Sant Sopar;
* Creença en el Baptisme de l'Esperit Sant, com l'evidència inicial de parlar en noves llengües, com en altres fenòmens com miracles, cures, visions, etc.
* La Congregació Cristiana també espera la tornada de Jesucrist, la resurrecció dels morts i el Judici Final.

## Pràctica

L'església assegura intentar seguir els ensenyaments apostòliques, tal com consten en la Bíblia doncs, per a ella, encara que els temps avancen i muden, la Paraula de Déu es manté invariable. En conseqüència d'això, creu en la predicació espontània (creient tenir base en la revelació de l'Esperit Sant); l'ús voluntari del vel per a les dones; a casa d'oració, durant l'ofici de culte, els homes se sentin a una banda i les dones en l'altre. Així mateix l'església no cobra delme dels seus membres i els seus predicadors no reben salari de l'església, creient estar seguint l'exemple de l'apòstol Pau, ja que cada un té el seu propi treball civil, així com qualsevol membre de la Congregació, que es manté per l'esperit voluntari dels seus membres, sense l'expectativa de rebre diners o béns. Només s'accepten ofrenes voluntàries i anònimes els fruits es destinen íntegrament per al benefici de la mateixa entitat. Aquestes pràctiques, entre d'altres, generen una assegurada singularitat entre el Protestantisme brasiler, fet que, de vegades, pot portar a l'oposició entre la Congregació Cristiana i altres denominacions evangèliques brasileres.

## Bibliografia

* FRANCESCON, Louis. Francescon, Louis. "Faithful Testimony". Chicago, 1952.
* HOLLENWEGGER, Walter. HOLLENWEGGER, Walter. "The Pentecostals".Minneapolis, 1972.

## Vegeu també

* Congregació Cristiana a Espanya

## Enllaços externs

* Congregació Cristiana a Amèrica del Nord (anglès)
# Can Virolesc

Can Virolesc és una masia de Canet d'Adri (Gironès) protegida com a bé cultural d'interès local.

## Descripció

Aquesta masia es troba en un estat de degradació molt avançat, estant abandonada i en desús. Tot i això, encara resten les parets del que era una masia de planta rectangular desenvolupada en planta baixa i dos pisos superiors. La coberta, tot i que està ensorrada, era de teula àrab a dues vessants, acabada amb un ràfec de doble filera a base de rajols plans i teules. Les parets portants són de pedra i morter de calç a la façanes exteriors. Una de les façanes laterals de la masia està sostinguda per un ferm contrafort. Cal mencionar que la majoria de llindes, ampits i brancals de pedra han estat espoliats. Encara es conserva l'estructura de la porta d'accés a la masia, la qual està feta per una llinda amb una llosa de forma plana i brancals de pedra. La masia conserva un enllosat de pedra davant la façana principal.

## Referències

* ↑ «Can Virolesc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2016].
# Font de la Casa del Rei

La Font de la Casa del Rei és una font de l'enclavament dels Masos de Baiarri, a l'antic terme de Claverol, pertanyent a l'actual municipi de Conca de Dalt, al Pallars Jussà.
Està situada a 985 metres d'altitud, a l'esquerra de la llau de Perauba, al sud-est de l'Obaga de Castilló i al nord-est de l'Obaga Fosca.

## Enllaços externs

* Institut Cartogràfic de Catalunya
# Estació de Faió - la Pobla de Massaluca

Mapa Línia Ca6 :
Faió - la Pobla de Massaluca és una estació de ferrocarril propietat d'adif situada al municipi de la Pobla de Massaluca a la comarca de la Terra Alta, donant servei a la població aragonesa de Faió (Baix Aragó-Casp). L'estació es troba a la línia Reus-Casp i hi tenen parada trens regionals de la línia R15 de Rodalies de Catalunya i la línia Ca6, ambdues operades per Renfe Operadora. L'any 2016 va registrar l'entrada de 2.000 passatgers.
Faió és l'última estació de Catalunya de la línia, a partir d'aquí els regionals de la Ca6 s'anomenen R-42 perquè a Aragó s'utilitza una nomenclatura diferent que a Catalunya.
Aquesta estació, projectada inicialment per la Companyia dels Ferrocarrils Directes, va entrar en servei l'any 1892 quan va entrar en servei el tram construït per la Companyia dels Ferrocarrils de Tarragona a Barcelona i França (TBF) entre Móra la Nova (1891) i Faió - la Pobla de Massaluca. L'any 2011 hi havia uns 8 trens que feien parada a l'estació.

## Serveis ferroviaris

Serveis regionals de Rodalies de Catalunya :
| Procedència/Destinació | < | Línia | > | Procedència/Destinació |
| Casp Saragossa-Delicias | Nonasp | | Riba-roja d'Ebre | Móra la Nova Barcelona-Estació de França Barcelona-Sant Andreu Comtal |

## Referències

* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].
* ↑ «Conegueu la línia R15». Generalitat de Catalunya. Arxivat de l'original el 2012-01-13. [Consulta: 23 febrer 2012].
* ↑ Meseguer, Òscar «Una línia descendent». El Punt, 11029, 10-07-2011, pàg. 2-3. [Consulta: 23 febrer 2012].

## Vegeu també

* Xarxa ferroviària de Catalunya
* Renfe Operadora
# Etheostoma crossopterum

Etheostoma crossopterum és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a Nord-amèrica: Tennessee, Alabama i Kentucky.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Teplý Vrch

Teplý Vrch és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1301.
# Meredith Colket

Meredith Bright Colket (Filadèlfia, Pennsilvània, 19 de novembre de 1878 – Filadèlfia, Pennsilvània, 7 de juny de 1947) fou un atleta estatunidenc que va competir al tombant del segle XX i que era especialista en el salt amb perxa.
El 1900 va prendre part en els Jocs Olímpics de París, en què guanyà la medalla de plata en la prova del salt amb perxa. Amb un millor salt de 3m 25 cm quedà per darrere del seu compatriota Irving Baxter.

## Millors marques

* Salt amb perxa. 3m 38cm, el 1900

## Referències

* 1 2 «Meredith Colket» (en anglès). sports-reference.com. Arxivat de l'original el 2013-12-03. [Consulta: 3 setembre 2012].
# Congregació Emanu-El de San Francisco

La Congregació Emanu-El (en anglès: Congregation Emanu-El) és una de les dues més antigues congregacions jueves a Califòrnia, Estats Units. Durant la febre de l'or en 1849, un petit grup de jueus va dur a terme els primers serveis religiosos en la costa oest dels Estats Units, en San Francisco. Aquest grup de comerciants i mercaders va fundar la Congregació Emanu-El, en algun moment en 1850, i la seva carta es va publicar en abril de 1851. Els 16 signants eren en la seva majoria jueus alemanys de Baviera.

## Referències

* ↑ Rosenbaum, Fred, Visions of Reform : Congregation Emanu-El and the Jews of San Francisco 1849-1999, Judah L. Magnes Museum, 2000, ISBN 0-943376-69-6 ISBN 978-0-943376-69-1
* ↑ Rosenbaum, Fred, Architects of reform: congregational and community leadership Emanu-El of San Francisco, 1849-1980, Western Jewish History Center, Judah L. Magnes Memorial Museum, 1980
# Can Gasull (Sant Vicenç de Montalt)

Can Gasull és una masia de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Edifici gran de planta basilical. Coberta a dues aigües. El cos central és elevat. Obertures en façana petites i de pedra. Les de la planta baixa en punt rodó i les altres del pis superior amb llindes de pedra. Hi ha afegits i reformes posteriors.

## Referències

* 1 2 «Can Gasull». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# El olvido de la memoria

El olvido de la memoria és un curtmetratge documental espanyol dirigit el 1999 pel director navarrès Iñaki Elizalde Bandrés sobre les conseqüències dels conflictes armats sobre la infantesa.

## Argument

Filmada als camps de refugiats de la guerra dels Balcans i la guerra de Kosovo a Albània i Bòsnia del sud, recull històries de nens contades per ells mateixos, mostrant que aprenen el que veuen i senten el que els seus grans els ensenyen a sentir. Si viuen envoltats d'odi i ganes de venjança, aprendran a odiar i a venjar. Alhora, apareix gent de la tercera edat reflexionant sobre una guerra ja llunyana que ells van viure.

## Premis i nominacions

Fou nominada al Goya al millor curtmetratge documental de 1999. També va guanyar el II Certamen Internacional de Cinema i Documental de la Mediterrània.

## Referències

* ↑ El olvido de la memoria al web dels Goya
* ↑ Iñaki Elizalde gana un premio en Mallorca por un corto sobre la guerra balcánica, El País, 22 de juny de 2000

## Enllaços externs

* El olvido de la memoria, vídeo a Youtube
# Estació de Dommartin-Remiencourt

L'estació de Dommartin-Remiencourt és una estació ferroviària situada al municipi francès de Dommartin, a prop de Remiencourt (al departament del Somme).
És servida pels trens del TER Picardie.
| Provinença | Estació anterior | Línia | Estació següent | Destinació |
| Amiens | Boves | TER Picardie | Ailly-sur-Noye | Paris-Nord |
# Els germans

Els germans (Adelphi o Adelphoe) és una comèdia del dramaturg llatí Terenci representada per primer cop al 160 aC, al funeral de Luci Emili Paul·le Macedònic i inspirada en una obra grega de Menandre amb idèntic nom. Va ser l'última obra que escrigué l'autor.

## Argument

Ctesifó rep una educació estricta del seu pare Dèmeas, mentre que Èsquinus, l'altre fill, és tractat amb molta tolerància pel seu oncle Mició. Èsquinus ha seduït la filla de Sòstrata, Pàmfila, mentre que Ctesifó està enamorat d'una citarista. Per complaure el seu germà, Èsquinus rescata violentament la citarista del seu propietari. Això proporciona a Sòstrata la prova de la deslleialtat del seu futur gendre, mentre que Dèmeas s'adona dels amargs fruits dels liberals mètodes educatius del seu germà. Ara, però, s'assabenta que realment el seu propi fill Ctesifó és l'amant de la citarista. Llavors, canvia la tàctica completament i passa a ser generós amb tothom, a costa de Mició. Èsquinus pot casar-se amb Pàmfila, Ctesifó pot mantenir la seva arpista i Mició pot casar-se amb la vella Sòstrata. Al final, els fills accepten fins i tot el seu estricte pare. Aquesta és una obra de problemes i revelacions sense intriga o reconeixement.

## Personatges
### Ctesifó

    germà d'Èsquinus, fill de Dèmeas, és el protagonista i l'objecte d'una estricta educació. Enamorat d'una citarista.

### Èsquinus

    germà de Ctesifó, és equiparable al personatge de l'esclau d'altres obres de teatre llatines, en el sentit que és propens a provocar embolics i enredar els personatges. Té una amant a qui viola i deixa embarassada: Pàmfila.

### Dèmeas

    pare de Ctesifó i Èsquinus, s'oposa al liberalisme del seu germà Mició, i està caracteritzat per la seva rigidesa.

### Mició

    germà de Dèmeas, educador d'Èsquinus. La combinació d'aquest personatge amb el seu germà Dèmeas ens mostra el vell precepte de la filosofia grega que predica la moderació i el punt intermedi, aquest cas entre la rigidesa i la disbauxa.

### Sòstrata

    la mare de Pàmfila, prototip de la matrona romana.

### Pàmfila

    la virgo o noia jove, propensa a enamorar-se i a originar embolics a causa d'aquest desig.

### Citarista

    segona virgo o noia jove.

## Valoració crítica

Es tracta d'una obra d'embolics i enganys, però amb un rerefons molt interessant i de profunda influència grega: el problema de l'educació dels joves, extrapolable al problema de governar una ciutat. Estudiosos com Von Albrecht recalquen que la introducció de l'obra és una obra mestra per la informació que dona únicament amb un diàleg entre dos personatges, i pels dos arguments paral·lels. A més, és una de les poques obres terencianes que conté un càntic a l'estil plautià (vv. 610-616).

## Bibliografia

* Albrecht, M. von. Historia de la literatura romana. Desde Andrónico hasta Boecio (en castellà). Barcelona: Herder, 1997-1999.

## Enllaços externs

* Text en llatí.
* Resum de l'obra (anglès)
# Dalbergieae

Dalbergieae és una tribu de plantes angiospermes que pertany a la subfamília faboideae dins de la família de les fabàcies.

## Gèneres

* Andira
* Cascaronia
* Centrolobium
* Dalbergia
* Fissicalyx
* Geoffroea
* Grazielodendron
* Hymenolobium
* Machaerium
* Maraniona
* Paramachaerium
* Platymiscium
* Platypodium
* Pterocarpus
* Ramorinoa
* Tipuana
* Vatairea
* Vataireopsis
# Clarksville

* No s'ha de confondre amb Clarkesville.
«Clarksville» té aquests significats:
* Clarksville (Arkansas), localitat estatunidenca a l'estat d'Arkansas
* Clarksville (Idaho), àrea no incorporada al comtat de Kootenai (Idaho, EUA)
* Clarksville (Indiana), localitat estatunidenca a l'estat d'Indiana
* Clarksville (Iowa), localitat estatunidenca a l'estat d'Iowa
* Clarksville (Michigan), localitat estatunidenca a l'estat de Michigan
* Clarksville (Missouri), localitat estatunidenca a l'estat de Missouri
* Clarksville (Nou Hampshire), localitat estatunidenca a l'estat de Nova Hampshire
* Clarksville (Ohio), localitat estatunidenca a l'estat d'Ohio
* Clarksville (Pennsilvània), localitat estatunidenca a l'estat de Pennsilvània
* Clarksville (Tennessee), localitat estatunidenca a l'estat de Tennessee
* Clarksville (Texas), localitat estatunidenca a l'estat de Texas
* Clarksville (Virgínia), localitat estatunidenca a l'estat de Virgínia